*Poštovani,*

 ovim putem javljam se na Vaš oglas za radno mjesto suradnika u marketingu, objavljen u Jutarnjem listu dana 18. veljače 2014. godine

Po zvanju sam diplomirani ekonomist i dizajner internetskih stranica. Tijekom 2012. godine u agenciji Marker organizirala sam promociju novog proizvoda XY poduzeća XYX za područje Splitsko-dalmatinske županije. Provodila sam direktnu prezentaciju proizvoda X u maloprodajnoj mreži lanca XX i prezentacije za veleprodaje. Nadalje, dizajnirala sam internetsku stranicu poduzeća XX (www.XX.hr) te provodila druge marketinške aktivnosti.

Budući da svojim kvalifikacijama, iskustvom i znanjima udovoljavam Vašim zahtjevima, nadam se pozivu na razgovor i prilici da se osobno predstavim Vašoj tvrtki.

Zahvaljujem Vam na pažnji i srdačno Vas pozdravljam,

###  Marija Marić